အဲလက်စ် ဟစ်ဂင်စ်

အလက်စ်ဇန်းဒါး ဂေါဒန် ဟစ်ဂင်စ် () (၁၉၄၉ မတ် ၁၈ – ၂၀၁၀ ဇူလိုင် ၂၄) သည် မြောက်အိုင်ယာလန်သား အဆင့်မြင့် စနူကာ ကစားသမားတစ်ဦးဖြစ်ကာ ဤကစားနည်း၏ အထင်ရှားဆုံးသော ပုဂ္ဂိုလ်များထဲမှတစ်ဦး အဖြစ် အမှတ်ရစရာကောင်းသူ ဖြစ်သည်။ ၎င်း၏ သွက်လက်လျင်မြန်စွာ ကစားနိုင်မှုကြောင့်  'ဟာရီကိန်း ဟစ်ဂင်စ်' ဟူ၍ အမည်ပြောင်ရရှိခဲ့ပြီး ကမ္ဘာ့ချန်ပီယံ ပြိုင်ပွဲကို ၁၉၇၂၊ ၁၉၈၂ များတွင် ဆွတ်ခူးခဲ့သည်။ ၁၉၈၃တွင် ယူကေချန်ပီယံ၊ ၁၉၇၈နှင့် ၁၉၈၁ နှစ်များတွင် မာစတာဆု ရရှိခဲ့သဖြင့် စနူကာလောက၏ 'သုံးထပ်ကွမ်းသရဖူ' ကို ပြည့်စုံစေခဲ့သည်။ 

လူကြိုက်များမှုကြောင့် ဟစ်ဂင်စ်ကို 'ပြည်သူ့အချစ်တော်' (People's Champion) ဟူ၍ လူသိများပြီး ၁၉၈၀နှစ်များအတွင်း ဤကစားနည်းကို ထိပ်တန်းရေပန်းစားစေရန်ပြုလုပ်ပေးရင်း စနူကာကို ပရိသတ်များစွာဆီသို့ ဆောင်ယူပေးမှုများကြောင့် ရံခါတွင် ၎င်းကို ကျေးဇူးဥပကာရပြုကြသည်။ ခန့်မှန်း၍မရနိုင်သော၊ (ပြိုင်ဆိုင်ရန်) ခက်ခဲသောသူတစ်ဦးဟူ၍လည်း ဂုဏ်ပုဒ်များရှိသည်။ ဆေးလိပ် အလွန်အကျွံသောက်သူ၊  အရက်နှင့် လောင်းကစားများဖြင့် ရုံးကန်နေရသူ၊  ကိုကိန်းနှင့် မဲရီဝါးနားအရွက် (ဆေးခြောက်) (marijuana) သုံးကြောင်းလည်း ဝန်ခံသူဖြစ်သည်။ ၁၉၉၈တွင် လည်ချောင်း ကင်ဆာ ရရှိခဲ့ပြီး ဟစ်ဂင်စ်သည် ၎င်း၏ ဘဲလ်ဖာ့စ်တ်မြို့ရှိ နေအိမ် (Belfast) တွင် ၂၀၁၀ ဇူလိုင် ၂၄ တွင် ကွယ်လွန်ခဲ့သည်။

ကိုးကား

ကဏ္ဍ:နိုင်ငံတကာ စနူကာကစားသမားများ